《琴友张子扶病还云间久不相闻寄忆》
明代·皇甫汸

岁晚萧条最忆君，琴心一片向谁云。啼乌半落亭前月，征雁遥迷泖上云。

白首先惊垂老别，青山恐作断肠分。广陵仙曲从来秘，莫遣人间遂不闻。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。